LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 8. panta septītajā daļā notektajā kārtībā

**“Ēdināšanas pakalpojumu sniegšana   
Daugavpils pilsētas domes Sociālo lietu pārvaldes klientiem”**

identifikācijas numurs DPD 2015/138

# Iepirkumu komisijas sēdes protokols Nr.4

2016.gada 22.janvārī

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 9.30.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists,  Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Tatjana Bulvane – Daugavpils pilsētas domes Sociālo lietu pārvaldes Sociālās palīdzības nodaļas vadītāja, |
| PROTOKOLĒ komisijas loceklis: | J.Bārtuls. |

Komisijas izveidošanas pamats: Domes izpilddirektores 2015.gada 3.novembra rīkojums Nr.295.

**Iepirkums izsludināts:** Lēmums par iepirkuma uzsākšanu pieņemts 2015.gada 11.novembrī.

Komisijas sēdes darba kārtība:

1. SIA “VASIĻOKS-G” tehniskā piedāvājuma atbilstības pārbaude;
2. SIA “GURME” piedāvājuma skaitliskā novērtēšana;
3. Lēmuma pieņemšana.

**I. SIA “VASIĻOKS-G” tehniskā piedāvājuma atbilstības pārbaude**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu, ziņo, ka nepieciešams turpināt izskatīt pretendenta SIA “VASIĻOKS-G” iesniegtā tehniskā piedāvājuma atbilstību tehniskās specifikācijas prasībām.
2. Komisija konstatē, ka atbilstoši 2016.gada 13.janvārī pieņemtajam lēmumam, komisija nosūtīja SIA “VASIĻOKS-G” vēstuli ar lūgumu izskaidrot tehnisko piedāvājumu, atbildot uz šādiem jautājumiem:
   1. kāpēc produkti, kurus plānots iegādāties no ZS “CIELAVAS”, kura atbilst lauksaimniecības produktu integrētās audzēšanas prasībām, iekļauti bioloģiskās lauksaimniecības prasībām atbilstošo produktu sarakstā. Lūdzam iesniegt Komisijai pierādījumus, ka ZS “CIELAVAS” ir sertificēta kā bioloģiskās lauksaimniecības uzņēmums;
   2. neatbilstību starp galveno pamatproduktu sarakstā norādīto izmantojamo produktu daudzumu un tehnoloģiskajās kartēs iekļauto informāciju par ēdienu gatavošanai izmantojamo produktu daudzumu;
   3. kāpēc piedāvājumā nav iekļauta buljona pagatavošanas tehnoloģiskā karte.
3. 2016.gada 18.janvārī Daugavpils pilsētas domē ir saņemta pretendenta SIA “VASIĻOKS-G” vēstule. Izskatot vēstules saturu, komisija konstatē, ka pretendents piekrīt komisijas norādītajām neatbilstībām un nav sniedzis argumentus, kas pierādītu pretējo.
4. Komisija lemj, ka pretendenta SIA “VASIĻOKS-G” piedāvājums ir noraidāms kā neatbilstošs tehniskās specifikācijas prasībām. Publisko iepirkumu likuma 2.panta 2.punkts nosaka, ka šā likuma mērķis ir nodrošināt, piegādātāju brīvu konkurenci, kā arī vienlīdzīgu un taisnīgu attieksmi pret tiem. Publisko iepirkumu likuma 45.panta trešā daļa nosaka, ka piedāvājumu vērtēšanas gaitā pasūtītājs ir tiesīgs pieprasīt, lai tiek **izskaidrota** tehniskajā un finanšu piedāvājumā iekļautā informācija, līdz ar to pasūtītājs nav tiesīgs prasīt piedāvājuma grozīšanu un precizēšanu, tajā skaitā atļaut pretendentam papildināt piedāvājumu ar dokumentiem, kuri netika pievienoti piedāvājumam jau sākotnēji. Kā norādījis Latvijas Republikas Augstākās tiesas Senāta Administratīvo lietu departaments 2010.gada 5.novembra spriedumā, lietā Nr.A42304206: “Gadījumā, ja komisija secinās, ka pretendenta tehniskais piedāvājums neatbilst nolikumā norādīto tehnisko specifikāciju prasībām, attiecīgais piedāvājums ir noraidāms un nav tālāk izskatāms. Tātad ar šādu pretendentu arī nevar tikt noslēgts iepirkuma līgums”.
5. Komisija konstatē, ka pretendenta SIA “VASIĻOKS-G” neatbilst iepirkuma Nolikuma tehnisko specifikāciju prasībām, šādu iemeslu dēļ:
   1. Pirmdienas, otrdienas, trešdienas, ceturtdienas un piektdienas ēdienkartēs pretendents piedāvā 60 gramus maizes katru dienu. Savukārt, iepirkuma nolikuma tehniskās specifikācijas 3.punktā ir notekts, ka ikdienas ēdienkartē pretendentam jānodrošina 60/30 grami maize/baltmaize. Pretendents ēdienkartē nepiedāvā baltmaizi. Pēc piedāvajumu iesniegšanas termiņa beigām, pretendents vai iepirkumu komsija nevar grozīt piedāvājumu.
   2. pretendents ar starpnieku palīdzību plāno iegādāties kartupeļus, kāpostus, burkānus, sīpolus un bietes no zemnieku saimniecības “CIELAVAS”, kas gan atbilstoši pretendenta piedāvājumam pievienotajiem dokumentiem, gan publiskajās datubāzēs pieejamajai informācijai, ir iekļauta integrēto audzētāju reģistrā, līdz ar to produkti, kuri iegādāti no minētās zemnieku saimniecības atbilst lauksaimniecības produktu integrētās audzēšanas prasībām, savukārt pretendents pamatproduktu sarakstā ir iekļāvis minētos produktus bioloģiskās lauksaimniecības prasībām atbilstošo produktu sarakstā. Ņemot vērā, ka atbilstoši Nolikuma 30.punktam, bioloģiskās lauksaimniecības prasībām atbilstošo produktu īpatsvaram, ir paredzēta lielāka kritērija skaitliskā vērtība, šis apstāklis var būtiski ietekmē piedāvājuma kopējās novērtēšanas rezultātu. Komisija nav tiesīga grozīt pretendenta piedāvājumu;
   3. pretendenta piedāvājuma pamatproduktu saraksta 3. – 10. pozīcijās norādītais produktu svars neatbilst ēdienu pagatavošanas tehnoloģiskajās kartēs norādīto izmantojamo produktu kopējam svaram, piemēram, 3.pozīcijā norādīts, ka pretendents, vienam Sociālo lietu pārvaldes klientam nedēļā nodrošinās pienu - 1 kg, bet, pārbaudot tehnoloģiskajās kartēs iekļauto informāciju ir redzams, ka pretendents vienam Sociālo lietu pārvaldes klientam nedēļā faktiski nodrošinās (tai skaitā izmantos ēdienu pagatavošanai) tikai 0.11 kg piena. Pamatojoties uz iepriekšminēto, iepirkumu komisija secina, ka nav iespējams objektīvi izvērtēt ēdināšanas pakalpojumā (nedēļas ēdienkartē) izmantojamo pārtikas produktu īpatsvaru, kuri atbilst kādai kvalitātes shēmas prasībām, un, kuru apjoms nav mazāks par 10% (desmit procentiem) no kopējā ēdināšanas pakalpojumā (nedēļas ēdienkartē) izmantoto produktu īpatsvara. Līdz ar to nav iespējams veikt pretendenta piedāvājuma skaitlisko novērtēšanu.
   4. pretendenta tehniskajā piedāvājumā nav iekļauta buljona pagatavošanas tehnoloģiskā karte. Pretendents nav tiesīgs savu piedāvajumu papildināt.
6. Ņemot vērā, ka pretendenta SIA “VASIĻOKS-G” tehniskais piedāvājums neatbilst tehniskās specifikācijas prasībām un nesatur visus tehniskajā specifikācijā noteiktos dokumentus, piedāvājuma atzīšana par Nolikuma prasībām atbilstošu būtu pretēja Publisko iepirkumu likuma regulējumam, tajā skaitā Publisko iepirkumu likuma 2.panta 2. un 3. punktā noteiktajiem principiem, līdz ar minēto pretendenta SIA “VASIĻOKS-G” piedāvājums ir noraidāms kā neatbilstošs.
7. Pamatojoties uz Publisko iepirkumu likuma 2.panta 2.un 3.punktu, iepirkuma Nolikuma 34.4.punktu, komisija **nolemj noraidīt pretendenta SIA “VASIĻOKS-G”**, reģ.Nr 41502009876, juridiskā adrese: [Arhitektu iela 22 - 24, Daugavpils](https://www.lursoft.lv/adrese/arhitektu-iela-22-24-daugavpils-lv-5410), piedāvājumu kā neatbilstošu tehniskās specifikācijas prasībām.

**II. SIA “GURME” piedāvājuma skaitliskā novērtēšana**

1. Komisija konstatē, ka piedāvājumu skaitliskajai novērtēšanai iepirkumā ir virzīts viena pretendenta – SIA “GURME” piedāvājums.
2. Komisijas locekļi, atbilstoši Nolikuma 30. punktā noteiktajiem kritērijiem un 31. punktā noteiktai novērtēšanas metodikai, individuāli novērtē pretendenta SIA “GURME” tehnisko piedāvājumu.
3. Izvērtējot pretendenta SIA „GURME” tehnisko piedāvājumu, iepirkumu komisijas locekļi aizpilda vērtēšanas tabulas. Visu komisijas locekļu vērtējuma kopsumma tiek dalīta ar klātesošo locekļu skaitu. Pretendenta SIA „GURME” piedāvājums iegūst šādu skaitlisko novērtējumu pozīcijās:

|  |  |  |  |
| --- | --- | --- | --- |
| **Nr.** | **Vērtēšanas kritēriji** | **Kritērija vērtēšanas formula** | **Kritērija maksimālā skaitliskā vērtība** |
| 1. | Nedēļas ēdināšanas izmaksas vienam klientam (bez PVN) | C = C*zem*/C*pied* x 35, kur  C – punktu skaits,  C*zem* – viszemākās piedāvātās nedēļas ēdināšanas izmaksas vienam klientam,  C*pied* – vērtējamās nedēļas ēdināšanas izmaksas vienam klientam,  35 - kritērija maksimālā skaitliskā vērtība. | C = 7.65 / 7.65 \* 35  = **35** punkti |
| 2. | Nedēļas ēdienkartē izmantojamo produktu īpatsvars, kuri atbilst bioloģiskās lauksaimniecības prasībām | B= B*pied*/B*lielāk*x 25, kur  B – punktu skaits,  B*pied* – pretendenta piedāvātais nedēļas ēdienkartē izmantojamo produktu īpatsvars, kuri atbilst bioloģiskās lauksaimniecības prasībām,  B*lielāk* – lielākais piedāvātais nedēļas ēdienkartē izmantojamo produktu īpatsvars, kuri atbilst bioloģiskās lauksaimniecības prasībām,  25 – kritērija maksimālā skaitliskā vērtība. | B = 0%  = **0** punkti |
| 3. | Nedēļas ēdienkartē izmantojamo produktu īpatsvars, kuri atbilst nacionālās pārtikas kvalitātes shēmas prasībām | N= Npied/Nlielāk x 20, kur  N – punktu skaits,  N*pied* – pretendenta piedāvātais nedēļas ēdienkartē izmantojamo produktu īpatsvars, kuri atbilst nacionālās pārtikas kvalitātes shēmas prasībām,  N*lielāk* – lielākais piedāvātais nedēļas ēdienkartē izmantojamo produktu īpatsvars, kuri atbilst nacionālās pārtikas kvalitātes shēmas prasībām,  20 – kritērija maksimālā skaitliskā vērtība. | N = 26% / 26% \* 20  = **20** punkti |
| 4. | Nedēļas ēdienkartē izmantojamo produktu īpatsvars, kuri atbilst lauksaimniecības produktu integrētās audzēšanas prasībām | I = Ipied/Ilielāk x 20, kur  I – punktu skaits,  I*pied* – pretendenta piedāvātais nedēļas ēdienkartē izmantojamo produktu īpatsvars, kuri atbilst lauksaimniecības produktu integrētās audzēšanas prasībām,  I*lielāk* – lielākais piedāvātais nedēļas ēdienkartē izmantojamo produktu īpatsvars, kuri atbilst lauksaimniecības produktu integrētās audzēšanas prasībām,  20 – kritērija maksimālā skaitliskā vērtība | I = 29% / 29% \* 20  = **20** punkti |

1. Komisijas locekļi summē pretendenta SIA “GURME” skaitlisko novērtējumu visiem vērtēšanas kritērijiem. Komisija konstatē, ka pretendents SIA “GURME”iegūst šādu skaitlisko novērtējumu iepirkumā – **75,00 punkti**.
2. Komisija konstatē, ka pretendenta SIA „GURME” iesniegtais piedāvājums ir vienīgais un ir ieguvis augstāko skaitlisko novērtējumu, līdz ar to tas atzīstams par saimnieciski visizdevīgāko.
3. Komisijas loceklis J.Bārtuls ziņo, ka iepirkums ir organizēts Publisko iepirkumu likuma 8.panta septītajā daļā noteiktajā kārtībā un saskaņā ar iepirkuma Nolikuma 19.punktu, Publisko iepirkumu likuma 39.1 pantā noteiktie izslēgšanas nosacījumi attiecībā uz pretendentiem netiek piemēroti, izņemot pirmās daļas 4.punkta prasības. Saskaņā ar Publisko iepirkumu likuma 39.1 panta pirmās daļas 4.punktu, pasūtītājs izslēdz kandidātu vai pretendentu no dalības iepirkuma procedūrā, ja ir pasludināts kandidāta vai pretendenta maksātnespējas process, apturēta vai pārtraukta kandidāta vai pretendenta saimnieciskā darbība, uzsākta tiesvedība par kandidāta vai pretendenta bankrotu vai kandidāts vai pretendents tiek likvidēts.
4. Komisija pārbauda izslēdzošo apstākļu esību pēc izdrukas no publiskās datubāzes LURSOFT. Komisija konstatē, ka attiecībā uz pretendentu SIA “GURME” nav attiecināms Publisko iepirkumu likuma 39.1 panta pirmās daļas 4.punktā noteiktais izslēgšanas nosacījums.
5. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – **saimnieciski visizdevīgākais piedāvājums,** pretendents SIA “GURME” atzīstams par uzvarētāju iepirkumā.

**III. Lēmuma pieņemšana**

1. Pamatojoties uz Publisko iepirkumu likuma 8.panta septīto daļu, iepirkuma Nolikuma 28.punktu, **iepirkuma komisija nolemj:**
   1. atzīt **SIA „GURME”**,reģ.Nr.41502017089, juridiskā adrese: Varšavas iela 49, Daugavpils, par uzvarētāju Publisko iepirkumu likuma 8.panta septītajā daļā noteiktajā kārtībā organizētajā iepirkumā (B.daļas pakalpojumi) “Ēdināšanas pakalpojumu sniegšana Daugavpils pilsētas domes Sociālo lietu pārvaldes klientiem”, identifikācijas numurs DPD 2015/138 un piešķirt vispārīgās vienošanās slēgšanas tiesības par summu EUR 115 815,71 bez PVN;
   2. uzdot komisijas loceklim J.Bārtulim sagatavot rakstveida paziņojumu pretendentam par iepirkuma rezultātiem;
   3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 10.00.

Komisijas priekšsēdētāja J.Kornutjaka

Komisijas locekļi J.Bārtuls

I.Zarāne

T.Bulvane